ДО ВСС

 М О Л Б А

 От РУМЯНА МЕТОДИЕВА ЧЕНАЛОВА

 Адрес : София ул.“Д.Манчев“1а секция С ап.2

 Тел. 0886 123 958

 О Т Н О СН О

 Д О К Л А Д на Временната комисия от членове на ВСС, създадена в изпълнение на Решение на ВСС по протокол № 1/08.01.2015 Г.

УВАЖАЕМИ ЧЛЕНОВЕ НА ВСС,

С Решение на ВСС по протокол № 1 от 8.01.2014 бе формирана Комисия в състав: Камен Иванов, Юлия Ковачева, Калин Калпакчиев, Даниела Костова, Милка Итова, Галя Георгиева, ГалинаКарагьозова, Мария Кузманова, Соня Найденова, Димитър Узунов, Каролина Неделчева и Светла Петкова, която да извърши проверка на фактите, изложени от изслушани в същото заседание съдии.

Констатациите от извършената проверка са обективирани в доклада на временната комисия, публикуван на сайта на ВСС.

Част от констатациите са неверни или резултат на незадълбочена проверка.Част от изводите, посочени в доклада не са обективни и имат определено тенденциозен характер.

Във връзка с констатациите в доклада изготвих възражение, в което изложих подробни съображения относно всеки от приетите факти и изводи на комисията, касаещи дейността ми като съдия в СГС.

И до настоящият момент, въпреки молбите ми, не съм получила какъвто и да е отговор на възражението.Доклада на комисията беше публикуван на страницата на ВСС.Изнесените неверни факти и произволни изводи, както и липсата на реакция по депозираното възражение съществено накърняват правата ми и ми причиняват вреди от неимуществен характер.Доколкото отговорността за публикуването на неверни факти и обстоятелства и превратните изводи по тях е лична моля да ме уведомите за следното :

 1.На какво основание / предвид предмета и обема на проверката в СГС, определен с Решение на ВСС по протокол № 1/08.01.2015 година/ и по чие решение е извършена проверка на дейността ми като съдия, който не е част от ръководството на СГС.

 2.На какво основание и по чие решение констатациите от извършената проверка са обособени в отделен раздел в доклада, без това да е включено в предмета на проверката, възложена с решение на ВСС от 8.01.2015г.

 3.Кои са лицата, извършили проверка на дейността ми като съдия.

 4.Кои са лицата, изготвили констатациите относно дейността ми като съдия в СГС, изложени в доклада на временната комисия.

 5.Разгледано ли е възражението ми срещу доклада на временната комисия и какви са решенията .

 6.Постъпили ли са възражения от други съдии срещу доклада на временната комисия, разгледани ли са и какви са решенията.

 Моля да разгледате настоящата ми молба своевременно.

19.05.2016г. ПОДПИС: